Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 681

c) szakmai gépészeti részre. A szóbeli vizsga helye a Mestervizsga Bizottság által megválasztott helyszín. A szóbeli vizsga három témakörének tételsorából az elnök által meghatározott sorrendben kell tételt húzni, illetve szóbeli vizsgát tenni. A három témakört különkülön kell értékelni. Mindhárom vizsgarész megfelelt minősítése esetén érvényes a szóbeli vizsga. A mesterjelölt szóbeli vizsgáját a vizsgabizottság egyszerű szavazati többséggel minősíti. Szavazategyenlőség esetén az elnök szavazata dönt. Egy-egy tétel feldolgozásához 25—30 perc felkészülési időt kell biztosítani. A jelölt önállóan számol be felkészültségéről. A vizsgabizottság tagjai csak abban az esetben tehetnek fel kérdéseket, ha a jelölt feleletében elakad, rosszat mond, helytelen következtetést von le, vagy a felelet továbbfolytatásához segítségre van szüksége. A felelet befejezése után a vizsgabizottságnak joga van a tétel anyagán belül újabb kérdéseket feltenni az objektív értékelés és minősítés érdekében. Újabb tétel húzását nem szabad engedélyezni. A szóbeli vizsga eredménytelensége esetén újabb vizsga a Vizsgaszabályzat alapján történik. A gyakorlati és a szóbeli vizsga nyilvános, a jelöltet felkészítő szakember részt vehet rajta. IV/3. A felmentés feltételei a mestervizsga egyes részei alól A gyakorlati vizsga letétele és a szóbeli vizsga szakmai része alól felmentés nem adható. Az egyéb felmentési lehetőségeket a Vizsgaszabályzat tartalmazza. A vállalkozási ismeretek mestervizsgarész célja és követelményei

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes